text: Weekenden? Det bliver vådt
  15 juni 2012 kl. 06.34
  Det bliver en våd weekend. Søndag aften skulle dog blive nogenlunde tør, til glæde for de mange udendørs EM-arrangementer.
  Det bliver en regnfuld weekend. Mange steder vil der komme 20 mm vand i løbet af weekenden.
  - Det bliver mest af alt en våd affære i weekenden, for der er flere frontsystemer, der skal ind fra sydvest, og de bringer en hel del regn med sig og kun en smule solskin, siger vagtchef ved DMI Henning Gisselø til ritzau.
  Temperaturerne vil ligge på mellem 15 og 20 grader lørdag - og lidt køligere søndag.
  Søndag omkring klokken 20.45 ser det ud til, at det ikke regner.
  - Der er god mulighed for, at bygerne er passeret søndag aften, så man kan komme ud og se fodbold, siger Henning Gisselø.
  Det bliver ikke bedre vejr foreløbigt. Sommeren har hidtil gennemsnitligt været et par grader køligere end normalt.
  